
1:1-25 Kat Kirak menmen yapiriue 

1-5 Nipaa sowatenumeik^ Kat kiriak nepnii 
ketiike ti. Ti kepeit weinim, witaan kiwapin ti. 
Kat himin kirak yaaik kau niu ein kekenpep tipar. 
Kat katip kara, "Nait, tii ekriit hirl" Nait apai 
mekriit mir. Kat kir nait apai yaaim, te Hirak 
kewiis niuk mirak wi. Hirak kowepiim wi mepno ein, 
witaan mepnen iin. Hirak kewiis niuk mirak witaan 
kerek ek. Wi miinin eik e. (6-8) Kat katip te 
tipar mowep mau nimin, miutip amno niu, miutip 
amnan ti, nimin iik ek Kat kewiis menmen. Hirak 
kewiis niuk mirak nepnii. Wi wiik apai au. 

9-10 Kat katip kara, "Tipar emnik nepnii 
emike niutip amnen ti tokiik kau yaain katir, mepir 
kerem eim. " 

11-13 Kat katip kara, "Yenkiis metiike tuwei 
nu waai mentiite miitet ti", mepir kerem eim. 
Miine nikiim matin yapiriue mentiite. Wi wiikak 
iim e. 

14-19 Kat katip kara, "Wepnii hak, wenke hak, 
hir ham mekriit man." Hirak katip apai au, hir 
mekriit mir. Hirak kiriak wepnii kowep kan 
wenewiik. Hirak kiriak wenke ketiike hir mowep man 



witaan, Kat kewiisem mau nepnii te hiram mir man 
ti. Kat kiriakem mewiis wi wenke met like tiito 
tiito* Wi tekyait em e. 

20-23 Kat katip kara, "Saauk yapiriue 
metiike menmen yapiriue meke mepu mekre wan miinin 
man." Hirak apai katip^ hiram mekriit miinin man 
Hiram miine nikerek yapiriue te yapiriue matin 
mesiikenik. Kat kiriak hora yapiriue te hora 
yapiriue miine nikiim matin mesiikenik mepu. Wi 
hiispinak aim e. 

24-25 Kat katip kara, "Samiiak yapiriue 
meime ti me wiit metiike samiiak me yaank miinin 
mamnen." Hir mekriit miinin man. Samiiak 
yapiriue Kat kiriakan miine nikerek yapiriue matin 
mesiikenik mepu. 
1:26-2:25 Kat kiriakiiei haiu mit 

1:26-2:25 Kat kiriakiiei haiu mit. Hirak 
kiriak mitik ketiike mite. Kat kiriakii nar hirak. 
Hirak apai kiriakiiei haiu mit kowator ninpin 
meime nu waai metiike tuwei me samiiak yapiriue 
metiike haiu mit. 

Kat kiriak mitik hak. (7) Hirak 

kitanu mitik yiipur te mitik kekriit. Hirak 
kekriit, Kat kewiis niuk mirak Atam. Kat apai 
kamir nii wisanuk karii Atam ken kewiisik keit nii 
eim. Manii hir kepeit wiit ke Ilten katin nii eim 
kehiue nimin. Kepikre nii nu yaaik kekep mit nepu 
nepeit kau kekre nii. Mit miiyapir niutip niutip 
nanim, te hir nanii taau. Hir nepu. Nu hak yaaik 
kekep mit nartei yaitepep iue mau nii ke nimin. 
Kat katip Atam kara, "Tii nanamprau nii eim e. Tii 
apaak nu nikiik mepeit nii eim, te tii ap ahuk nu 
nikiik kekep mit nartei yaitepep iue au amit. Tii 
ahuk nu nikiik eik e, te tii artei mekam yaaim, 
mekam au anum. Tii ahuk nu nikiik eik au. Tii 
ahuk te tii hahii." Maain, kat katip kara, "Atam 
kepu weinim." Tis, Kat karii samiiak metiike hora 
yapiriue nipaa hirak kiriakem me ti hiram man me it 
mitik hak. Hiram apai man, Atam kewiis niuk miram, 
te hirak wen kepu weinim. Kat katip kara, "Anuk 
iik e. Hii towan aniip mite pirak. Hire wekepiik 
wara mite pirak." Kat katip apai au, hirak keniip 
Atam kowentirnaanek kuwaai. Atam kuwaai, Hirak 
kinkatin hirapiit kiutip ke Atam Hirak pike keit 
yink keiyim kiwapin ek. Hirak keit hirapiit kirak 
mite weriue hirapiit kirak. Maain Atam pike 

kekriit, Kat karii mite wan wepiun mitik hak. 
Atam apai kirep, hirak katip kara, "tii hira. Hii 
ananut hap wetpaan wen hirapiit pinak kai hentaar 
Kat kirakiit ke hirapiit kai." (24) Mitik hak 
kinaaipis miiye haai nirak keit mite pirak hir wiik 
nepu yink kir kiutip nentaar hirak Kat kirakiit 
mite hap ke mitik hirapiit kirak. Kat katpor kir 
naniine nikerek hir naanamprau menmen. Hir ne puk 
weinik te hir ap yink anuk au. Kat kir menmen 
Hirak kiriakem Hirak kirem yaaim mepu mepeit. Wi 
hiispinak kiutip eim e. Menmen Hirak kiriakem 
apai au, Hirak kepu wi hiispinak wiik. Wi kiutip 
ere wi hiispinak kiutip mipiriiam me mit te Kat 
Hirak kewiis wi hak kirak kentaar Hirak kepu kau 
keit. 

3:1-24 Mit nirak anum amit nentaar hir namtau 
neisis him ke Kat au. Hir naak nu nikiik. 

1-7 Manpen hak tawowai hirak kiitehii mite 
kara, "Kat katip tii ap ahum nu nikiim me nii eim 
amit o au?" Mite watpoek war a, "Hawir awum nu 
nikiim te hawir ap awum nu nikiim kepeit nii 
niminiue eim. Hawir wautenaniim te wawii." 

Manpen katip kara, "Yii ap yayii au, Yii yaiyertei 
mekam yaaim, mekam au anum; yii ayim, te yii aipire 
Kat kentaar yii towan yartei mekam yaaim mekam au 
anum. Kat Karteiem." Mite wir nu nikiik 



wauenepiiek. Hire wenep kiutip apai waak. Hire 
wowat mitik kire rek hirak kaak. Hir apai naak 
hir nartei iue. Hir nir hiras hir nepeit puk 
weinik, Hir nowenin nu tuwei hir apai namir tuwei 
mau puk. 

8-21 Wepnii kowen ken kire sii Kat keke ti 
kekre nii. Hirak apai kan, Atam ketiike Up mite 
pirak namtau Kat kukir kukir keketi, hir nisawin 
ninik nu. Kat kaninuek kara, "Heninak te tii 
isawin?" Mitik katpoek kara, "Hii amtau kukir 
kukir miit. Hii he puk weinik, te hii enain hirir 
isawin." Kat katip kara, "Tii artei te tii he puk 
weinik kerekeik? Tii apai haak nu nikiik hii 
eriuesisem o au?" Atam kara, "Tii owato mite iip 
e, hire wowato nu nikiik hii apai haak." Kat 
Kiitehii mite kara, "Tii henmak hirak iik e?" Mite 
watip wara, "Manpen kewiisauek hii apai haak." 
Kat katip manpen kara, "Tii towan ewiis tu kiit 
akiitet ti asiinen ano hentaar tii ewiisuerek. 
(15) Hii towan oweikin hanii nepenyerir niit 
netiike nikerek nire hir nenepan. Tii towan owir 
yahas enep nepenyek hit par kirak te Hirak towan 
kakentir paan kiit." Kat katip mite kara, "Maain 
tii aine nikerek tu kiit kakiitewo kentaar tii 

8 



haak nu nikiik, hii eriuesisem, te tii wen 
wowenepii mitik kiit wewiisik hirak nanamprut." 
(17-18) Hirak Kat katip Atam kara, "Hii ariak 
yenkiis animi metiike nu waai amam mamiite ti 
mentaar ti hirak anum iim e. Tii aime wan iue te 
tii ahum menmen me niit miit; au, taau. Tii 
apiriakem tii aime wan ere tiito yapiriue, maain 
tii hahii. Hii hiriakiit he ti. Maain tii pike 
are ti." Hirak katip apai au, Hirak kakiin samiiak 
yink mir te kiriakem kiram napnap hirak apai 
kam-^-orem. Mite iip e wire miiye pe maam paiu, Atam 
kewiis niuk mire Up. 

22-24 Atam ketiike Up nartei mekam yaaim 
mekam au anum. Hirak Kat keriuetii nen wiiteik te 
hir ap nanik nu nikiik ke kepu akit, au. Hir neit 
wiiteik, Hirak Kat kewiis ensen nanamprau ya weipir 
kirak nii menep hir nanamprau nu kekep mit meriue 
hinhinwiiar kire wepnii kerehihe kewenin. Mitik 
iik ketiike mite pirak apai ninaiwir nii yaaim. 
Hirak mitik kowen ti hak. 

